In nomine Domini amen. Anno Incarnationis eiusdem millesimo ducentesimo nonagesimo tertio mense octobris. Ego Belinus dictus Perise de Postange, notum facio uniuersis presentibus et futuris quod ego sponte et prouide, laude et assensu Gaulteri filii mei, uendo concedo et quitto in hereditatem perpetuam Iohanni dicto Brocquart et Marcello de Postange fratribus, unam peciam terre site in finagio de Postange, in loco ubi dicitur Ultra Aquam, iuxta terram Uieneti Ræneal ex una parte, et iuxta terram Stephani dicti Blanchot ex altera, liberam ab omni onere seruitutis pro tertiis et decima, precio septem librarum et quinque solidorum Uiennensium, de quibus a dictis emptoribus solutionem habui et recepi integram et perfectam in pecunia bene et legitime numerata; et me teneo penitus pro pagato; et propter hoc de dicta uenditione me penitus deuestio, et dictos emptores corporaliter inuestio pro uolontate sua et suorum heredum modis omnibus omnibus et omni ipsi facienda. Promittens per iuramentum meum super Sancta Dei Euangelia prestitum corporale, dictam uenditionem dictis emptoribus et eorum heredibus garantire contra omnes in iudicio et extra, meis sumptibus propriis perpetuo pacifice et quiete; et facere et prestare quidquid in causa euictionis debet fieri et prestari; et dictos emptores et eorum heredes indempnes modis omnibus conseruare, si aliqui calumpniatores quod absit apparerent, et in nullo de cetero contraire per me uel per alium tacite uel aperte, me, heredes meos, omnia bona mea propter hoc obligando. Et ego Gaulterus filius dicti Belini Perise uenditoris, dictam uenditionem uolo, laudo et concedo; et confiteor eam de uolontate mea esse factam. Et promitto per uiramentum super Sancta Dei Euangelia prestitum corporale, contra predictam uenditionem uel contra tenorem istarum litterarum de cetero non uenire. Uolumus que nos ad premissa tenenda compelli, quasi ex re adiudicata, per curiam domini ducis Burgundie cuius iuridictioni quo ad hoc supponimus nos, heredes nostros et omnia bona nostra. In quorum testimonium istis litteris, sigillum dicte curie rogauimus et optinuimus apponi. Actum in presentia Iacobi de Lenthena dicte curie notarii apud Rouram, Perrini dicti Chauz et Theobaldi Stephani de Postange, testium ad hoc uocatorum. Anno et mense predictis.